29.09.2023
Урыстәыла Ашәарҭадара Афедератә Маҵзура Аҳәаахьчаратә усбарҭа аиҳабы Иу. Кудимов Аслан Бжьаниа Аиааира амш идиныҳәелит.
Адныҳәалара атекст:
"Ҳаҭыр зқәу Аслан Гьаргь-иԥа,
Урыстәыла Ашәарҭадара Афедератә Маҵзура Аҳәаахьчаратә усбарҭа анапхгареи аусзуҩцәеи рыхьӡала ишәыдысныҳәалоит 1992-1993 шш. Аԥсны Аџьынџьтәылатә еибашьраҟны Аиааира 30 шықәса ахыҵра!
Аибашьра Аԥсны Аҳәынҭқарра аҭоурых итрагедиатәу, фырхаҵара згым даҟьаны ианылеит. Аԥсны жәлар ашьа каҭәаны адәныҟатәи ақәылаҩ иҿагылара, ахақәиҭра хьчаны, атәыла асуверенитет аиқәырхара алшеит.
Ари амш Аԥсны Аҳәынҭқарра ажәлар ракра иасимволны иҟалеит. Уи иалшеит ахақәиҭразы иамаз агәазыҳәара, амилаҭтә ҳаҭыри аԥеиԥш бзиеи рзы азин ашьақәырӷәӷәара.
Гәык-ԥсык ала Шәаргьы Аԥсны жәларгьы ирзеиӷьасшьоит аҭынчра, ахирра, аизҳазыӷьара.
Ҳаҭырла,
Аԥсны Аҳәынҭқарраҟны иҟоу Урыстәыла Ашәарҭадара Афедератә Маҵзура Аҳәаахьчаратә усбарҭа аиҳабы аинрал-маиор А. Иу. Кудимов".